Diari Oficial de la Generalitat Valenciana


Sumari del DOGV 9838, del 29-04-2024 (2024/3222)

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'energia.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9838

Data del DOGV
:   29-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3222


Data del document
:   11-04-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de la consulta pública prèvia del projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'energia. [2024/3222]  
Mitjançant la Resolució de 14 de març de 2024, de la consellera d'Innovació, Indústria, Comerç i Turisme, es va acordar l'inici del procediment d'elaboració del projecte d'orde de la Conselleria d'Innovació, Indústria, Comerç i Turisme per a l'establiment de les bases reguladores per a la concessió d'ajudes, per l'IVACE, en matèria d'energia, l'elaboració de la qual es va encomanar a la Direcció General de l'IVACE.  
  
En compliment del que disposen l'article 133.1 de la Llei 39/2015, d'1 d'octubre, del procediment administratiu comú de les administracions públiques; l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es planteja una consulta pública abans de l'elaboració, per esta conselleria d'este projecte d'orde. Amb este objectiu, s'obri un termini de deu dies naturals, a comptar de l'endemà hàbil de la publicació d'este anunci en el Diari Oficial de la Generalitat Valenciana, amb la finalitat d'obtindre informació de les persones i les organitzacions potencialment afectades per l'impacte que puga tindre este text. A tal fi s'oferix informació sobre els diferents aspectes d'este projecte normatiu, per a facilitar-ne la comprensió i valoració:  
  
  
Antecedents de la norma  
Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'IVACE, en matèria d'energies renovables i biocarburants; Ordre 5/2017, de 20 de febrer, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'IVACE, en el marc dels fons de compensació i promoció vinculats al Pla eòlic de la Comunitat Valenciana; i Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'IVACE, en matèria d'estalvi i eficiència energètica.  
  
Problemes que es pretenen solucionar amb la nova norma  
Adaptar i actualitzar la normativa relacionada en l'apartat anterior, i fomentar, a través del suport econòmic, diferents actuacions relacionades amb l'estalvi i l'eficiència energètica, les energies renovables i la millora del medi ambient.  
  
Necessitat i oportunitat de l'aprovació  
Foment i promoció d'actuacions per a la disminució dels consums energètics en tots els sectors de la societat, i, de manera especial, en les empreses, com a ferramenta de millora de la competitivitat i de desenvolupament d'un model econòmic sostenible; disminució d'emissions de gasos d'efecte d'hivernacle i la lluita contra el canvi climàtic; així com el foment de la mobilitat urbana sostenible i l'increment de l'eficiència energètica en el transport, el foment de les energies renovables, els biocarburants i l'autoconsum; així mateix, la compensació, el reequilibri territorial i la promoció energètica i industrial en el marc del Pla eòlic de la Comunitat Valenciana.  
En compliment del que s'establix en la Llei 38/2003, de 17 de novembre, general de subvencions, amb caràcter previ han d'aprovar-se les normes que establisquen les bases reguladores de concessió d'estes.  
  
  
Objectius de la norma  
Establir les bases per les quals han de regir-se les convocatòries d'ajudes, a fi de donar suport a actuacions en matèria d'energia a la Comunitat Valenciana.  
Possibles solucions, alternatives reguladores i no reguladores  
Actualment no hi ha una altra possible solució ni alternativa reguladora i no reguladora.  
  
Les aportacions i les opinions referides al projecte es realitzaran dins del termini esmentat per mitjà del portal de participació ciutadana de la Generalitat GVA Participa, apartat «Legislació col·laborativa», l'enllaç del qual és https://gvaparticipa.gva.es/legislation/processes. També podran presentar-se mitjançant l'adreça de correu electrònic: departamento\_ugigleje@utdhb.dwv.ig  
  
València, 11 d'abril de 2024.- El secretari autonòmic d'Indústria, Comerç i Consum (p. s. R 27.10.2023): Felipe Javier Carrasco Torres.